
A Dolgozni. Boldogulni, sorozatban korábban megjelent: 

#1 Szerződés a valódi munkahelyekért - program az álláskeresők 
számára 

#2 Kulcsszerepben a nők - ajánlások a gyermekvállalás és a mun¬ 
kavállalás kedvezőbb összehangolására 

A Dolgozni. Boldogulni, vitairatok keretében az Együtt közpolitikái ala¬ 
pítványa, a Váradi András Alapítvány olyan szakmailag megalapozott, 
tényeken alapuló közpolitikái beavatkozásokra tesz javaslatot, ame¬ 
lyek érdemben hozzájárulnának a magyarországi foglalkoztatás fenn¬ 
tartható bővüléséhez és a biztonságosabb munkavállaláshoz. 



Közlekedni. Dolgozni. Boldogulni. 


A közösségi közlekedés és a foglalkoztatási esélyek összefüggése a kevésbé ismert 
munkaerő-piaci problémák közé tartozik. Pedig kutatási eredmények bizonyítják, hogy 
a mobilitás útjában álló akadályok lebontásával - amelyek sok helyen például lehetet¬ 
lenné teszik a napi ingázást - javíthatóak lennének a munkavállalási esélyek, elsősor¬ 
ban a leszakadó, reménytelenségbe süllyedő térségek számára mutatva kiutat. A jobb 
közlekedés azonban nem csak a gazdasági központokba való eljutást jelenti. A jobb 
közlekedés azt is jelenti, hogy a városokban, agglomerációban élők a munkahelyek, 
a munkaadók a munkavállalók szélesebb köréből választhatnak, ami társadalmi szem¬ 
pontból egy jobb foglalkoztatási helyzethez vezet. Ma Magyarországon minden har¬ 
madik ember naponta ingázik, a munkahelye egy másik településen található, mint az 
otthona. Fontos szempont a munkába járás pénzbeli és időbeli költségeinek csökke¬ 
nése, az ingázás körülményeinek javításán keresztül pedig akár az egészség és mun¬ 
kahelyi hatékonyság is javítható. A rugalmas munkába jutási lehetőségek megkönnyí¬ 
tik a munkahelyi és családi teendők összehangolását, így hozzájárulva az Együtt előző, 
Kulcsszerepben a nők című vitairatában megfogalmazott célokhoz, a női foglalkozta¬ 
tottság növeléséhez. 

Javaslataink kidolgozása során több problématerületet azonosítottunk. A magyar köz¬ 
lekedési rendszerre jellemző óriási egyenlőtlenségek hozzájárulnak a területek közöt¬ 
ti foglalkoztatási különbségek fennmaradásához. Az ország leghátrányosabb, lesza¬ 
kadó térségei közlekedési szempontból is kifejezetten rossz helyzetben vannak, és 
a tragikus közlekedési helyzet hozzájárul a szegregációhoz, a munkaerő-piaci elzárt¬ 
sághoz. 2014 -ben 144 olyan falu volt Magyarországon, ahonnan egyetlen városba sem 
lehetett bejutni reggel 8-ra közösségi közlekedéssel. Ezeknek a falvaknak a 38%-a rá¬ 
adásul a legszegényebb területeken van: Borsodban és Dél-Somogyban, ahol a mun¬ 
kanélküliségi mutatók is a legmagasabbak. 

Magyarországon az utóbbi években egyre nagyobb problémát jelent az, hogy egyszer¬ 
re van jelen munkaerőhiány és magas munkanélküliség. Egymást érik a sajtóhírek ar¬ 
ról, hogy a munkáltatók havonta ezres nagyságrendben jelzik a munkaerőigényüket 
nemcsak a képzett, de a képzetlen munkaerő iránt is. A munkáltatók és munkaválla¬ 
lók tehát nem találnak egymásra - amelynek egyik oka a mobilitási akadályokban ke¬ 
resendő. Az elérhetőség javítása azonban csak az egyik eleme a megoldásnak, amely- 
lyel javítható a hátrányos helyzetű térségek foglalkoztatási helyzete. Első, Szerződés 
a valódi munkahelyekért című vitairatunkban átfogó javaslatot tettünk a tömeges köz- 

foglalkoztatás által elsorvasztott aktív munkaerő-piaci eszközök - képzés és átképzés, 
tranzitfoglalkoztatás, bértámogatás, stb. - személyre szabott alkalmazására, amelyek 
egy másik elemet képeznek ennek az összetett problémának a megoldásában. 

A közösségi közlekedés természetesen nem csak a munkába járáshoz szükséges. Az 
oktatási intézmények, az egészségügyi intézmények eléréséhez, de még a bevásár¬ 
láshoz is nélkülözhetetlen sokak számára. A megfelelő iskolába való eljutás, a megfe¬ 
lelő orvosi ellátáshoz való hozzáférés ugyanakkor akár rövidtávon is visszahat a mun¬ 
kaerő-piaci helyzetre. A bevásárlási lehetőségek kérdése pedig arra világít rá, hogy 
a megfelelő közlekedési kapcsolatok hiánya számtalan módon fokozza a szociális 
egyenlőtlenségeket: ma Magyarországon azok vásárolnak a legdrágábban, akiknek 
a legkevesebb pénzük van, akik számára az egyetlen falusi kisbolt érhető csak el. 

Az egészségügy szervezésénél arról is beszélni kell, hogy a beteg hogyan jut el az 
adott kórházba; az oktatás szervezésénél, hogy a diák hogyan jut el az adott iskolá¬ 
ba. Ma alig van kommunikáció a különböző intézmények és a közösségi közlekedési 
rendszer szervezői között. Ezen nagyon nem érdemes meglepődni, hiszen a rendsze¬ 
ren belül sincs elegendő kommunikáció, a vasút- és az autóbusz-közlekedés kevéssé 
van összehangolva, nem jók az átszállások, és gyakran egymással párhuzamosan, tel¬ 
jesen azonos utazási lehetőséget biztosítva működnek a különböző járatok. 

Mi a baj a magyar közösségi közlekedéssel? 

A magyar közösségi közlekedési rendszerre egyszerre jellemző a fenntarthatatlanság, 
az alkalmatlanság, a koordinálatlanság, az igazságtalanság és a szolgáltatói szemlé¬ 
let hiánya. 

Az intézményrendszer jelenleg nem szolgálja a fenntartható közlekedést sem a szol¬ 
gáltatásban, sem az infrastruktúrában. Hiányzik a fenntarthatóság a finanszírozás te¬ 
rületén: a szolgáltatók nem ismerik a hosszú távú költségvetési lehetőségeiket, jelen¬ 
tős bizonytalansággal kell számolniuk, ami instabilitáshoz és pazarló gazdálkodáshoz 
vezet. Emiatt a műszaki fenntarthatóság is sérül - az eszközállomány állapota nem ki¬ 
elégítő, a felújítások, cserék jelenlegi üteme alapján ez a probléma tartós. Az infrastruk¬ 
túra karbantartásában a rövid távra optimalizáló és pazarló megoldás működik: folya¬ 
matos, relatíve olcsó, szinten tartó karbantartás helyett évekig nem történik semmi, 
majd a helyzet tarthatatlanná válásával sorozatos, azonnali veszélyelhárító karbantar¬ 
tások, és idővel a folyamatos javításnál drágább felújítások következnek. 



A közösségi közlekedési rendszer alkalmatlan, mert nem képes maradéktalanul el¬ 
látni a vállalt feladatait. A városi és a helyközi közösségi közlekedés a rendszerváltás 
utáni, a személygépjárművek számának ugrásszerű növekedését követő utasvesztés 
után nem képes visszavonzani a használókat. A szolgáltatások színvonala tartósan 
alacsony. A vasúti infrastruktúra hiányosságai miatt a közútra terelődik az áruforga¬ 
lom nagy része, ami nem csak a vasúti pálya kihasználatlanságát, az infrastrukturális 
bevételek alacsony szintjét eredményezi, de a közúti forgalom intenzitása miatt több 
a baleset, gyorsabban romlik az utak állapota, és számtalan környezeti és zajterhelés 
is ennek tudható be. 

A közösségi közlekedési szektort tartós koordinálatlanság, a közúti és vasúti közössé¬ 
gi közlekedési szegmens különálló kezelése jellemzi. A koordináltan zajló menetren¬ 
di tervezés, a garantált átszállási lehetőségek, és a közös menetrendi kereső, valamint 
a közös, áttekinthető jegyvásárlási rendszer a mai technológia mellett egyszerűen 
megvalósítható lehetne. 

A fenti jellemzőkkel szoros összefüggésben alakult ki egy igazságtalan struktúra, mi¬ 
közben a leszakadó térségek esetében sokszor az országos költségekhez képest ele¬ 
nyésző összegekbe kerülne az elfogadható szolgáltatás. Azáltal, hogy rosszabb minő¬ 
ségű szolgáltatás valósul meg az elszegényedő vidékeken, a munkához, tanuláshoz és 
egyéb közösségi erőforrásokhoz való hozzájutás lehetőségét vonják meg a rendszer 
döntéshozói az emberektől. Az igazságtalanság másik markáns megjelenési formá¬ 
ja a kedvezményrendszer: a “még egy utas nem kerül semmibe” elv csak akkor lehetne 
alkalmazható, ha a kapacitástervezés szempontjából is igaz lenne. Jelenleg a kedvez¬ 
mények utasforgalomtól vagy csúcsidőtől függetlenül járnak, miközben a technoló¬ 
gia a kedvezmények dinamikus kezelésére is lehetőséget adna. 

A közösségi közlekedési rendszer legnagyobb problémája az előbbiek tükrében is 
a szolgáltatói szemlélet hiánya. A rendszer ma alacsony minőségű szolgáltatásokat 
nyújt, tipikusan mit sem törődve a fogyasztóval. A helyzet stabilizálódott abban az ér¬ 
telemben, hogy a fogyasztók sem tekintenek magukra fogyasztóként. Nincs kialakult 
gyakorlata például annak, hogyan jelentsék a tapasztalt hibákat, és nem is feltételezi 
senki, hogy ilyen esetben történne bármi a bejelentésnek köszönhetően. Nincs sem¬ 
mi következménye annak, ha az egyik busz nem várja meg a másikat, miközben a me¬ 
netrend szerint át lehetne szállni. A közösségi közlekedési szolgáltatók szervezetei¬ 
ben sokat beszélnek működésről, teljesítményről, politikai elvárásról, de a fogyasztó 
szempontjai a legritkábban merülnek fel. 

Beszélni. Cselekedni. 

Az Együtt hisz abban, hogy a közlekedési rendszeren belül a közösségi közlekedésnek 
pozitív kihatása van, ezért erre a célra a jelenlegi szintnél többet fordítanánk a közös 
forrásainkból. A vitairatunkban megfogalmazott javaslatoknak azonban az a lényegük, 
hogy bármilyen pénzügyi lehetőség mellett a jelenleginél jobb szolgáltatást biztosíta¬ 
nának. Minden kormány célul tűzte ki a közösségi közlekedési rendszer reformját, de 
a valóságban nagyon kevés történt; a történelmi örökség határozza meg nem csak az 
infrastruktúrát, de az üzemeltetést is. Amikor történtek átalakítások, azokat elsősor¬ 
ban költségvetési megfontolások motiválták, és a megtakarítások a teljes hálózatok 
leépítéséhez vezettek. A kisebb kínálat miatt ugyanis kevesebb lett az utas, az ennek 
következtében kihasználatlan járatok további leépítéshez, majd azok még kevesebb 
utashoz vezettek, és így tovább. 

Az előző önkormányzati ciklusban érdemi reformra tettek kísérletet a fővárosi közös¬ 
ségi közlekedésben. Az átalakítás elvi irányát jónak értékeljük, amely a korlátozó körül¬ 
mények ellenére ért el eredményeket, és hibának tartjuk a folyamatos visszabontását. 

Sajnálatosnak tartjuk továbbá, hogy részben ezekre a budapesti tapasztalatokra épü¬ 
lő, azonos szakértői kör által a Nemzeti Fejlesztési Minisztérium számára készített 
közösségi közlekedési koncepciónak még a nyilvánossága is jogi vita tárgyát képezi. 
A Fidesz-kormány átláthatóságot elutasító hozzáállása mellett ez azt mutatja, hogy po¬ 
litikai szándék öt év kormányzás után sincs a cselekvésre, inkább rejtegetik, hogy len¬ 
ne elképzelés és tudás az államigazgatáson belül is a reformhoz. 

Az Együtt a kormányzattal ellentétben a nyilvános szakmai és politikai viták híve, ezért 
a javaslatait a Dolgozni. Boldogulni, sorozat korábbi részeihez hasonlóan széleskörű 
vitára bocsátja, hogy a terület szakértőit és érintettjeit bevonhassuk a végleges kon¬ 
cepciónk kialakításába. 



KÖZLEKEDJ OKOSAN! 

HÁROM JAVASLAT A MAGYARORSZÁGI KÖZÖSSÉGI 
KÖZLEKEDÉS ÁTALAKÍTÁSÁRA 

1) Javasoljuk az utasok érdekeit képviselő MEGRENDELŐ SZERVEZETEK 
létrehozását, amelyek a térségükben döntenek a források felhasználásáról, 
és versengő szolgáltatókra alapozva megszervezik a közösségi közlekedést. 

2) Javasoljuk a MOBILITÁSI MINIMUM bevezetését, amely előírná, hogy 
az államnak minimális közlekedési szolgáltatásként biztosítania kell, 
hogy az ország összes településéről a reggeli munkakezdésre be lehes¬ 
sen érni a legközelebbi gazdasági központba. 

3) Javasoljuk, hogy az infrastruktúrára szánt források felhasználását az 
ÁTLAGSEBESSÉG NÖVELÉSÉNEK szemlélete határozza meg, és a látvá¬ 
nyos, de gazdaságtalan fejlesztések helyett minden forint az utazási se¬ 
besség növelését és az utasélmény javítását szolgálja. 

1) MEGRENDELŐ SZERVEZETEK = AZ UTASIGÉNYEK¬ 
HEZ IGAZODÓ, OLCSÓBB ÉS JOBB MINŐSÉGŰ 
INTEGRÁLT SZOLGÁLTATÁS 



I.SZINT:TÉRSÉGI MEGREN¬ 
DELŐ SZERVEZETEK 

> A TÉRSÉGI MEGRENDELŐ 
SZERVEZETEK feladata az 
utasok és helyi érintettek igé¬ 
nyeinek felmérése, és ezek 
alapján a szolgáltatás meg¬ 
rendelése versengő közleke¬ 
dési szolgáltató vállalatoktól. 

> A TÉRSÉGI MEGRENDELŐ 
SZERVEZET egy olyan fórum, 
ahová becsatornázhatók 
a menetrendekkel és köz¬ 
lekedési szolgáltatásokkal 
kapcsolatos igények - az uta¬ 
soktól, a helyi munkaadóktól, 
a helyi oktatási, egészség- 
ügyi, kulturális intézmények¬ 
től, civil szervezetektől. 


> A rugalmas modell a hagyományos szolgáltatókon (MÁV, Volán társaságok) kívül 
teret ad új belépőknek és kisebb magánszereplőknek is (például kisvállalkozásoknak, 
iránytaxiknak), akik reagálni tudnak a helyi igényekre. A magánszolgáltatók versenyez¬ 
tetése révén javítható a szolgáltatások minősége és hatékonysága. 


> A MEGRENDELŐ SZERVEZET számára ehhez a forrást fejkvóta alapú központi költ¬ 
ségvetési támogatás és a szabadon megállapított jegyárbevétel képezi, és nem adó- 
sodhatnak el. 


> A közlekedésszervezési térségek a megyei jogú városok és elővárosaik, Budapest 
és agglomerációja, továbbá települési önkormányzatokból felépülő, 40-100 ezer fős, 





az Országgyűlés által törvényben kijelölt területek, amelyek pontos meghatározá¬ 
sa közlekedésszakmai és gazdaságföldrajzi feladat a modell indításakor. 

A modell további jellemzői: 

> Az infrastruktúrát központi állami szervek tartják karban és fejlesztik, a TÉRSÉGI 
MEGRENDELŐ SZERVEZET pálya- és útdíjat (buszok után) fizet. 

> ATÉRSÉGI MEGRENDELŐ SZERVEZETEK szakmai szolgáltatást (közlekedésmérnö¬ 
ki stb.) vásárolhatnak az ORSZÁGOS KÖZLEKEDÉSSZERVEZŐTŐL. 

> Törvényileg szabályozzák a szolgáltatási minimumkövetelményeket, amelyeket 
a TÉRSÉGI MEGRENDELŐ SZERVEZETEKNEK kötelező teljesíteni. 

> A kedvezményeket a TÉRSÉGI MEGRENDELŐ SZERVEZETEK szabadon határozhat¬ 
ják meg a jegyárakhoz hasonlóan, helyi igények szerint. 


11 



0 

HELYI ÉRINTETTEK 

(munkáltatók, oktatási és egészségügyi 
intézmények, civil szervezetek) 




ÖNKOR¬ 

MÁNYZAT 

#1 


ÖNKOR¬ 

MÁNYZAT 

#2 


ÖNKOR¬ 

MÁNYZAT 

#3 


III 


1 1 


TÉRSÉGI MEGRENDELŐ-SZERVEZET 




ORSZÁGOS 

KÖZLEKEDÉS¬ 

SZERVEZŐ 


ORSZÁGGYŰLÉS 


DONTESHOZO TESTÜLET 




1 
1 

* * 


ÜGYVEZETŐ 


SZAKMAI STÁB 




* 


* 

• • • 


* 




□ 


ESI 



ONLINE 

SZOLGÁL- 

SZOLGÁL- 

SZOLGÁL- 

JEGYÁR 

UTAZÁSTERVEZŐ ÉS 

JEGYÉRTÉKESÍTŐ 

RENDSZER 

TATÓ 

TATÓ 

TATÓ 


#1 

#2 

#3 




UTASOK 































A MEGRENDELŐ SZERVEZET FELÉPÍTÉSE 

A megrendelő szervezet döntéshozó testületét a települési önkormányzatok polgármes¬ 
terei alkotnák, akik a „kettős többség” elvének megfelelően szavaznának, azaz bármilyen 
döntés elfogadásához szükséges a települések többségének a támogatása, és ezen belül 
az adott területek lakosságának legalább a felét is képviselniük kell. A döntéshozó testü¬ 
let tanácskozási jogú meghívottjai az érintettek: a helyi munkaadói, munkavállalói szerve¬ 
zetek^ helyi oktatási, egészségügyi intézmények, civil szervezetek. A döntéshozó testület 
nevezne ki egy főállású ügyvezetőt, aki a végrehajtásért, a megrendelői szervezet tényle¬ 
ges működtetésért felel. Az ügyvezető alárendeltségében működik a megrendelői szerve¬ 
zet munkaszervezete, amely alapvetően a szolgáltatások beszerzésével, megrendelésével 
és ellenőrzésével foglalkozik, továbbá bizonyos feladatokat a közlekedésmérnöki terve¬ 
zéstől a jegyértékesítésig saját szervezetén belül is elláthat. 


A MEGRENDELŐ SZERVEZET BUDAPESTEN 

Egész Budapest és az agglomeráció 81 települése, közel két és félmillió lakóval, egy 
megrendelői szervezet része lenne. Ez a jelenlegi BKK-n alapuló szervezet rendelne 
szolgáltatásokat, egységes hálózatot alkotva a BKK, az elővárosi Volánok és a MÁV- 
Start jelenleg versenyző járataiból. 

MIBEN KÜLÖNBÖZNE EZ A BKK-MODELLTŐL? 

Szélesebb területre, és valamennyi helyi és helyközi közösségi közlekedési formá¬ 
ra kiterjedne, finanszírozása pedig tervezhető lenne, a Fővárosi Önkormányzat és 
a kormány évenkénti alkujától függetlenül. Fontos különbség, hogy nem gyakorol¬ 
na tulajdonosi jogokat a BKV felett, mivel az éppen ellentétes a megrendelői modell 
alapgondolatával és értelmével. 


DINAMIKUS ÁRAZÁS A KÖZÖSSÉGI KÖZLEKEDÉSBEN IS 

Ma már természetes, hogy egy repülőjegy ára függ attól, hogy adott időpontban rajtunk 
kívül hányán akarnak utazni. Ez mindenki számára előnyös: akinek mindegy, hogy mi¬ 
kor utazik, az olcsóbban tudja megvásárolni a jegyét, akinek pedig az időpont fontos, 
nagyobb eséllyel talál szabad helyet, a szolgáltató számára pedig egyenletesebb a ter¬ 
helés. Ezt a megközelítést lehet érvényesíteni a kedvezményeknél is, például úgy, hogy 
a nyugdíjasok kedvezményes és ingyenes utazása csak a csúcsidőn kívüli idősávok¬ 
ra legyen érvényes. Előbbi megoldás egyszerűen csak szabályozási kérdés, de a számí¬ 
tógépes rendszerek és elektronikus jegyek használatával a tényleges forgalom alapján 
árazó megoldások is megvalósíthatóak lennének. A mi javaslatunk szerint a jegyárak¬ 
ról a megrendelői szervezetek dönthetnének, ami lehetővé tenné, hogy akár különbö¬ 
ző innovatív megoldásokat kisebb területeken is ki lehessen próbálni. 

II. SZINT: ORSZÁGOS KÖZLEKEDÉSSZERVEZŐ 

> Az ORSZÁGOS KÖZLEKEDÉSSZERVEZŐ feladata az országos gerincvonalon kö¬ 
zösségi közlekedés megrendelése a versengő országos és regionális szolgáltatóktól 
(MÁV, Volán társaságok, privát szolgáltatók), illetve a nemzetközi szolgáltatás megren¬ 
delése és szervezése. 

> Az országos szervezet feladata térségi szervezők közötti koordináció, felügyelet, 
konfliktusok feloldása, illetve szakmai, pl. közlekedésmérnöki szolgáltatást biztosít el¬ 
lenszolgáltatásért a térségi szervezőknek. 

> Kiemelten fontos az egységes utaskiszolgáló informatikai infrastruktúra létrehozá¬ 
sa és működtetése (közös tervezés, jegyvásárlás, stb.), késések, átszállások, igény sze¬ 
rinti közlekedés koordinációja. 

> Az ORSZÁGOS KÖZLEKEDÉSSZERVEZŐ a közlekedésért felelős minisztérium alá¬ 
rendeltségében működik, szakmai vezetéssel. 

A modell további jellemzői: 

> Az ORSZÁGOS KÖZLEKEDÉSSZERVEZŐ a feladatai ellátásához egyedi költségve¬ 
tési támogatást kap, a jegyárakat pedig az általa megrendelt járatokon szabadon ha¬ 
tározhatja meg. 

> Az infrastruktúrát központi állami szervek tartják karban és fejlesztik a pálya- és út¬ 
díjakból, amelyeket az ORSZÁGOS KÖZLEKEDÉSSZERVEZŐNEK is fizetnie kell. 

> Az Országgyűlés törvényben szolgáltatási minimumkövetelményeket ír elő az OR¬ 
SZÁGOS KÖZLEKEDÉSSZERVEZŐ számára is. 

> Az utazási díjkedvezményeket a jelenlegi törvényi szabályok alapján biztosítja az 

ORSZÁGOS KÖZLEKEDÉSSZERVEZŐ. 



ORSZÁGOS UTAZÁSTERVEZŐ- ÉS JEGYVÁSÁRLÁSI RENDSZER 

Ma Magyarországon nincs olyan menetrendi kereső, amellyel egy több szolgáltatót, 
például vasutat, volánt és helyi közösségi közlekedést is igénybe vevő utazást meg le¬ 
hetne tervezni. Egy ilyen, egész országra és minden közösségi közlekedési eszközre 
kiterjedő tervezőhöz nincs szükség arra, hogy az egész országban csak egy megrende¬ 
lői szervezet vagy szolgáltató legyen. Ehhez arra van szükség, hogy a menetrendekkel 
kapcsolatos információkat összesítsék. A mi javaslatunk szerint egy ilyen kereső-terve¬ 
ző rendszer létrehozása és üzemeltetése az ORSZÁGOS KÖZLEKEDÉSSZERVEZŐ fel¬ 
adata, és az utazástervezésen kívül alkalmasnak kell lennie arra, hogy a térségi meg¬ 
rendelői szervezetek által kibocsátott jegyeket meg lehessen venni rajta keresztül. 


A MEGRENDELŐ SZERVEZETEK MUNKERŐ-PIACI HATÁSAI 

Jobb összeköttetésekkel és a munkáltatói igények hatékony becsatornázásával csök¬ 
kenthető az egyre égetőbb problémát jelentő munkaerőhiány. 

Bővebb választási lehetőségek közül a munkakeresők könnyebben találhatnak meg¬ 
felelő munkát vagy válthatnak számukra kedvezőbb munkahelyre. 

Ha javul a közösségi közlekedési összeköttetés az otthon, illetve a munkahely, az isko¬ 
la vagy az egészségügyi intézmények között, az pozitív hatással lehet a munka és magá¬ 
nélet összeegyeztetésére is. Ez pozitívan hat vissza például a kisgyermeket nevelő nők 
munkavállalására és akár magára a gyermekvállalási kedvre is, hiszen ahogyan a Kulcsz- 
szerepben a nők című korábbi javaslatcsomagunkban rámutattunk, ma Magyarországon 
a munka- és gyerekvállalás összeegyeztethetősége súlyos társadalmi probléma. 

Az ingázás az egyik legfontosabb faktor a boldogság- és elégedettség-felméréseken, 
közvetlenül hozzájárul az emberek egészségi állapotához, így munkahelyi hatékony¬ 
ságához. A minőségi közösségi közlekedés az ingázók számára lehetőséget teremt az 
utazással töltött idő csökkentésére, illetve a járműveken töltött idő hasznos eltöltésére. 

2) MOBILITÁSI MINIMUM = AZ ORSZÁG BÁRMELY 
PONTJÁRÓL EL LEHESSEN JUTNI MUNKÁBA 

> A MOBILITÁSI MINI¬ 
MUM lényege, hogy min¬ 
den magyar állampolgár 
számára garantálni kell, 
hogy munkavállalás céljá¬ 
ból a legközelebbi gazdasá¬ 
gi központba közösségi köz¬ 
lekedéssel időben el tudjon 
jutni. 

> Az előzőekben vázolt 
rugalmas megrendelői 
modell lehetővé teszi a ki¬ 
sebb, költséghatékonyabb 
szolgáltatók bevonását (pl. 
magánszolgáltatókra vagy 
a falugondnoki buszháló¬ 
zatra építve). Az új rendszer 
az utasigényre építve kis- 
buszos vállalkozók, irányta¬ 
xik megjelenését ösztönzi. 

> A MOBILITÁSI MINIMUM része ezen túl a fejlesztési térségeknek nyújtott többlet- 
támogatás, az ingázás költségeinek csökkentése, valamint a TÉRSÉGI MEGRENDE¬ 
LŐ SZERVEZET szoros együttműködése a munkaügyi szolgáltató rendszerrel a tartós 
munkanélküliek munkaerő-piaci visszailleszkedése érdekében. 

MOBILITÁSI MINIMUM-AZ ALAPMODELL JELLEMZŐI 

> Kiemelt fontosságú a térségi munkaügyi szolgáltató rendszerrel való együttműkö¬ 
dés (a Szerződés a valódi munkahelyekért modellje), mert a munkaügyi központ össze 
tudja gyűjteni az igényeket a munkakeresleti oldalon (pl. munkaerőhiánnyal küzdő vál¬ 
lalatok felmérése a térségben), illetve információja van a munkakínálatról. 








> Költséghatékony megoldásokra kell törekedni: 

» Közlekedési kisvállalkozások ösztönzése és inkubációja helyben 
» Falugondnoki hálózat (az Új Magyarország Fejlesztési Terv keretében kapott 
kisbuszok) felmérése, integrációja a modellbe - igények szerint, rugalmasan, az önkor¬ 
mányzatok által választható modell, megfelelő kompenzációs rendszerrel 
» Munkaadók bevonása (például céges munkásszállítás megnyitása más utasok 
számára is) 

> ATÉRSÉGI MEGRENDELŐI SZERVEZETEK számára előírt szolgáltatási minimumon 
túl is elvárás minden település elérhetőségének biztosítása, annak érdekében példá¬ 
ul, hogy a falvak ne egyedi alkuk révén tudjanak buszos kapcsolatot létesíteni. Az az 
alapelv, hogy az ország minden településéről legyen elérhető a legközelebbi gazda¬ 
sági központ munkakezdésre, amit törvényi garanciával és erre a célra szolgáló kiegé¬ 
szítő támogatással kell biztosítani. 

> Az ingázás költségeinek limitáltnak kell lenniük, hogy a MOBILITÁSI MINIMUM el¬ 
érje a célját: 

» Az érintett viszonylatokban maximálni kell a jegyárakat 
» Együttműködési szerződés keretében nyújtott utazási támogatás a Szerződés 
a valódi munkahelyekért című vitairatunkban vázolt formában. A munkaerő-piaci szol¬ 
gáltató rendszer átfogó reformját felvázoló javaslataink fontos eleme, hogy az utazási 
támogatáshoz hasonló aktív munkaerő-piaci eszközökre jóval több költségvetési for¬ 
rás jusson, mint a visszailleszkedési esélyeket bizonyítottan rontó közfoglaikoztatásra. 

A MOBILITÁSI MINIMUM PROGRAM MUNKAERŐ-PIACI HATÁSAI 

A munkanélküliségtől sújtott térségekben - elsősorban falvakban - a munkanélkülisé¬ 
gi probléma csökkenése. 

Az újratermelődő szegénység, leszakadás és szegregáció halmozott problémáinak enyhülése. 

Javuló közlekedéssel nagyobb tér nyílik a munkahelykeresésre, így egy munkakereső 
nagyobb eséllyel talál az igényeinek megfelelő munkát. 

A munkaadók szemszögéből a munkakínálat növekedése csökkenti a munkaerőhiányt. 
Kisebb településeken is fenn tudnak maradni kis- és középvállalkozások, nem kell 

3) MAGASABB ÁTLAGSEBESSÉGET A LÁTVÁNYOS, 
DE GAZDASÁGTALAN BERUHÁZÁSOK HELYETT - 
SZEMLÉLETVÁLTÁS A FEJLESZTÉSEKBEN 

> A magyarok többsé¬ 
ge találkozott már az¬ 
zal a problémával, hogy 
a fejlesztési beruházá¬ 
sok valahogy sosem az 
ő igényeiket szolgálják. 
Szemléletváltást javaso¬ 
lunk a közlekedési fejlesz¬ 
tésekben, hogy minden er¬ 
re költött forint egy kézzel 
fogható célt szolgáljon: az 
utazók átlagsebességé¬ 
nek növelését. 

> Javasoljuk, hogy a teljes 
pálya- vagy útfelújítások 
helyett a fejlesztések a se¬ 
bességkorlátozások indo¬ 
kainak megszüntetésére 
koncentráljanak. A sebes¬ 
ségkorlátozások feloldá¬ 
sa - a vasúti lassújelek megszüntetése, a legrosszabb állapotban levő útszakaszok ja¬ 
vítása - látványos és érzékelhető javulást hozna az utazók számára. 

> Az átlagsebesség növelésével együtt jár a megfelelő színvonalú és megfelelő uta¬ 
sélményt biztosító alapinfrastruktúrák biztosítása, az egyes kategóriákhoz tartozó mi¬ 
nimális közlekedési igényeknek megfelelő hálózat elérése, és az elért színvonal tar¬ 
tós fenntartása. 

> A beruházások átrendezésével több embert szolgálunk, mint a jelenlegi közlekedé¬ 
si fejlesztések: több ember napi munkába járását tudjuk gyorsabbá tenni. 




SZÜKSÉGES ESZKÖZÖK 


> Fontos, hogy a csak a gyorsforgalmi hálózatot és a nagysebességű vasúti gerinchá¬ 
lózatot fejlesztő projektek mellett a hálózat egészére eljussanak a fejlesztési források 

- közúton és vasúton egyaránt. 

> A beavatkozások folyamatos véghezvitelét többéves, ütemezett, átláthatóan terve¬ 
zett, teljesítményelven alapuló prioritásokat követő programozás szerint képzeljük el, 
amely hangsúlyt fektet arra, hogy egy beavatkozás mekkora időnyereséget hoz, hány 
embernek, milyen költségek mellett. 

> A hálózat tartós fenntartását biztosító üzemeltetési modellt kell bevezetni a nagy¬ 
számú, igen költséges azonnali veszélyelhárítás és kapkodás helyett. 

> A szabályozási környezetet át kell alakítani, hogy ezáltal a jelenleginél jelentősen 
gazdaságosabb vasúti üzem legyen lehetséges, mert a fővonalakra optimalizált sza¬ 
bályozás drágítja a kisforgalmú vonalak működtetését. 

> Középtávú programot kell indítani a leromlott vasúti hálózat jelentős részének ere¬ 
deti állapotra való visszaállítására, a kritikus elemek, legfontosabb akadályozó pálya¬ 
hibák, váltók, épületek, megállók fejlesztésének előresorolásával. 

> A kiegészítő ingatlan-infrastruktúrát az önkormányzatokkal közösen kell hasznosí¬ 
tani - a vasútállomásokat be kell kapcsolni a települések életébe. 

> Az infrastruktúrát lehetőség szerint az integrált szolgáltatásokhoz kell alakítani, kö¬ 
zös peronok, megállók, állomások kialakításával. 

> A szolgáltató szervezeteken belüli vagy nyílt verseny szükséges minden esetben, 
a projektek drasztikus felülárazására vonatkozó gyakorlatnak véget kell vetni. 

A MAGASABB ÁTLAGSEBESSÉG SZEMLÉLETÉNEK MUNKAERŐ-PIACI HATÁSAI 

A közlekedési hálózat egyenlőtlenségeinek csökkentése révén a gazdasági és munka¬ 
erő-piaci egyenlőtlenségek is csökkenthetők - pl. a vasúti sebességkorlátozások meg¬ 
szüntetése vagy a tarthatatlan állapotú utak rendbetétele nemcsak a munkába járókon 
segít, de pozitív irányba hat a helyi befektetési, munkahely-teremtési hajlandóságra is. 

